**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 22/02/2022**

 **Αριθμ. Πρωτ.: 2935**

 **ΑΠΟΣΠΑΣΜΑ**

**Από το πρακτικό της αριθμ. 4ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 33**

**Αποδοχή της υπ΄ αριθμό 1/2022 μελέτης με τίτλο: : « ΑΓΡΟΤΙΚΗ ΟΔΟΠΟΙΙΑ ΣΤΗ ΘΕΣΗ ΜΑΚΡΕΣΙ »**

 Στη Λιβαδειά σήμερα 18η Φεβρουαρίου 2022 ημέρα Παρασκευή & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» » και μετά από την αρ.πρωτ. 2429/14-02-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα επτά (7) εκ των οποίων και τρία αναπληρωματικά ήτοι:

 **ΠΑΡΟΝΤΕΣ ΑΠΟΝΤΕΣ**

1 .Ταγκαλέγκας Ιωάννης – Πρόεδρος 1.Καλογρηάς Αθανάσιος

2. Μητάς Αλέξανδρος 2.Σαγιάννης Μιχαήλ

3. Νταντούμη Ιωάννα (αναπλ/κό μέλος) 3.Πούλος Ευάγγελος

4.Δήμου Ιωάννης (αναπλ/κό μέλος) 4.Καραμάνης Δημήτριος

5.Μερτζάνης Κωνσταντίνος Αν και είχαν νόμιμα προσκληθεί

6.Καπλάνης Κωνσταντίνος

7.Τόλιας Δημήτριος (αναπλ/κό μέλος)

8.Μπράλιος Νικόλαος (προσήλθε στο 3ο Θ.Η.Δ.)

 Ο Προέδρος της Οικονομικής Επιτροπής εισηγούμενος το 8ο θέμα της ημερήσιας διάταξης έθεσε υπόψη των μελών το με αριθ. πρωτ. 2098/09-02-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*«Έχοντας υπόψη:*

1. *Την 1/2022 τεχνική μελέτη με τίτλο « ΑΓΡΟΤΙΚΗ ΟΔΟΠΟΙΙΑ ΣΤΗ ΘΕΣΗ ΜΑΚΡΕΣΙ» και κυρίως την Τεχνική Έκθεση που επισυνάπτεται σύμφωνα με την οποία:*

 *Το έργο αφορά την Ασφαλτόστρωση τμήματος αγροτικής οδού στη θέση “ΜΑΚΡΕΣΙ ” στη Λιβαδειά .*

 *Το συνολικό μήκος του έργου είναι 2.000 μέτρα και το πλάτος της οδού 4,50 μέτρα .*

*Συγκεκριμένα τα τεχνικά στοιχεία του έργου :*

*Α. χωματουργικές εργασίες :*

1. *Εργασία ισοπέδωσης του υπάρχοντος καταστρώματος της οδού με διαμορφωτήρα (Grader)*
2. *Εργασίες εκσκαφής εδαφών σε έδαφος γαιωημιβραχώδες με σκοπό τη εξομάλυνση της οδού όπου κρίνεται αναγκαίο προκειμένου να επιτευχθεί η ενιαία ομοιογένεια και τα υψόμετρα ώστε να εκτελεστούν οι εργασίες οδοστρωσίας.*
3. *Εργασίες διάνοιξης τάφρων με στόχο την ομαλή διευθέτηση των ομβρίων υδάτων.*
4. *Εργασίες εκσκαφής θεμελίωσης για την κατασκευή τεχνικών από τσιμεντοσωλήνες και πλακοσκεπούς οχετού, φορτοεκφόρτωση και μεταφορά των προϊόντων εκσκαφής σε αδειοδοτημένους χώρους που θα υποδειχθούν από την Υπηρεσία.*
5. *Κατασκευή βάσης οδοστρωσίας από θραυστά αδρανή υλικά συμπυκνωμένου πάχους 0,20 μ., με τη μεταφορά των υλικών υπόβασης από το εγγύτερο πιστοποιημένο λατομείο στην περιοχή του έργου με οποιοδήποτε μέσο.*

*Β. Τεχνικές εργασίες :*

* *Τοποθέτηση προκατασκευασμένων τσιμεντοσωλήνων αποχέτευσης κλάσεως αντοχής 120 κατά ΕΛΟΤ ΕΝ 1916 ονομαστικής διαμέτρου D 600 mm και D 800 mm σε ορύγματα με μηχανικά μέσα, σύνδεσή τους για την εξασφάλιση της σωστής λειτουργίας της απορροής των όμβριων υδάτων.*
* *Κατασκευές από σκυρόδεμα κατηγορίας C 16/20 για επένδυση τάφρων τριγωνικών – τραπεζοειδών διατομών, επένδυσης κοίτης ρεμάτων, περιβλήματα και βάσεις έδρασης σωληνωτών αγωγών (τσιμεντοσωλήνων), με τοποθέτηση δομικού πλέγματος B500C, όπου απαιτείται σύμφωνα με τη τεχνική μελέτη.*
* *Κατασκευές από σκυρόδεμα κατηγορίας C 20/25 για την κατασκευή πλακοσκεπούς οχετού με τοποθέτηση χάλυβα B500C, όπου απαιτείται σύμφωνα με τη τεχνική μελέτη.*

*Γ. Ασφαλτικά :*

* *Προεπάλειψη ανασφάλτωτης επιφάνειας με ασφαλτικό διάλυμα, (ασφαλτική προεπάλειψη).*
* *Κατασκευή ασφαλτικής στρώσης κυκλοφορίας συμπυκνωμένου πάχους 0,05 μ με θερμό ασφαλτόμιγμα αποδεκτής ποιότητας και χαρακτηριστικών σύμφωνα με την εγκεκριμένη μελέτη σύνθεσης , κυλίνδρωση του ασφαλτομίγματος όσες φορές κρίνεται αναγκαίο ώστε να προκύψει η προδιαγραφόμενη επιφανειακή υφή και ομαλότητα σύμφωνα με την εγκεκριμένη ΕΤΕΠ 05-03-11-04.*

*Η εν λόγω μελέτη συντάχθηκε από την Τεχνική Υπηρεσία του Δήμου Λεβαδέων , και ο προϋπολογισμός της ανέρχεται στο ποσό των 300.000,00€ συμπεριλαμβανομένου του Φ.Π.Α. 24% .*

 *Η χρηματοδότησή υλοποίησης του έργου θα γίνει από το πρόγραμμα Αγροτικής Ανάπτυξης (ΠΑΑ) 2014-2020 στο Μέτρο 4 « Επενδύσεις σε υλικά στοιχεία του ενεργητικού», στο Υπομέτρο 4.3. « Στήριξη για επενδύσεις σε υποδομές που συνδέονται με την ανάπτυξη, τον εκσυγχρονισμό ή την προσαρμογή της γεωργίας και τις δασοκομίας» και Δράση 4.3.4. «Βελτίωση πρόσβασης σε γεωργική γη και κτηνοτροφικές εκμεταλλεύσεις».*

1. *Την υπ’ αριθμόν 2 /2022 Απόφαση - Γνωμοδότηση της Δημοτικής Κοινότητας του Δήμου Λεβαδέων μετά το υπ΄ αριθμ. 740/14-01-22 έγγραφο της Τεχνικής Υπηρεσίας του Δήμου Λεβαδέων.*

 *ΕΙΣΗΓΟΥΜΑΣΤΕ*

*Στα μέλη της Οικονομικής Επιτροπής όπως αποφασίσουν για την αποδοχή της υπ΄ αριθμό 1/2022 μελέτης με τίτλο: : « ΑΓΡΟΤΙΚΗ ΟΔΟΠΟΙΙΑ ΣΤΗ ΘΕΣΗ ΜΑΚΡΕΣΙ » ενδεικτικού προϋπολογισμού 300.000,00€ με ΦΠΑ όπως αυτή συντάχθηκε και εγκρίθηκε από την Τεχνική Υπηρεσία του Δήμου Λεβαδέων»*

 Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

-Το υπ΄ αρ. πρωτ. 2098/09-02-2022 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί

-Την 1/2022 μελέτη: « ΑΓΡΟΤΙΚΗ ΟΔΟΠΟΙΙΑ ΣΤΗ ΘΕΣΗ ΜΑΚΡΕΣΙ » προϋπολογισμού 300.000,00€ με ΦΠΑ

 - Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

 - Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Αποδέχεται την υπ΄αριθμόν 1/2022 Τεχνική Μελέτη με τίτλο: « ΑΓΡΟΤΙΚΗ ΟΔΟΠΟΙΙΑ ΣΤΗ ΘΕΣΗ ΜΑΚΡΕΣΙ » προϋπολογισμού 300.000,00€ (συμπεριλαμβανομένου του Φ.Π.Α.) , που συντάχθηκε και θεωρήθηκε από την Διεύθυνση Τεχνικών Υπηρεσιών του Δήμου Λεβαδέων.

**Η παρούσα απόφαση πήρε αριθμό 33/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1. Μητάς Αλέξανδρος

2. Νταντούμη Ιωάννα

3.Δήμου Ιωάννης Λιβαδειά 22-02-2022

4.Μερτζάνης Κωνσταντίνος Ο ΠΡΟΕΔΡΟΣ

5.Καπλάνης Κωνσταντίνος

6.Τόλιας Δημήτριος

7.Μπράλιος Νικόλαος ΠΙΣΤΟ ΑΠΟΣΠΑΣΜΑ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ